দাসুন শানাকা
মাদাগামাগামাগে দাসুন শানাকা (সিংহলি: දසුන් ශානක; জন্ম: ৯ সেপ্টেম্বর, ১৯৯১) নেগোম্বো এলাকায় জন্মগ্রহণকারী বিশিষ্ট পেশাদার শ্রীলঙ্কান ক্রিকেটার। শ্রীলঙ্কা ক্রিকেট দলের অন্যতম সদস্য তিনি। মূলতঃ মাঝারি সারির ডানহাতি ব্যাটসম্যান হিসেবে অংশ নিয়ে থাকেন সেন্ট পিটার্স কলেজের সাবেক ছাত্র দাসুন শানাকা। শ্রীলঙ্কার ঘরোয়া প্রথম-শ্রেণীর ক্রিকেটে সিংহলীজ স্পোর্টস ক্লাবের পক্ষে খেলছেন। এছাড়াও, শ্রীলঙ্কার অনূর্ধ্ব-১৯ দলে খেলেছেন তিনি।